Wilco i 2011
**Wilco** er ei amerikansk rockegruppe. Gruppa ble danna i 1994 av medlemmer av den nylig oppløste gruppa Uncle Tupelo, med sangeren og gitaristen Jeff Tweedy i spissen. De øvrige var trommeslageren Ken Coomer, bassisten John Stirratt og multiinstrumentalisten Max Johnston, samt gitaristen Jay Bennett.

Gruppas debutalbum *A.M.* kom i 1995, en samling countryrocklåter som fulgte sporet fra Tweedys tidligere arbeider. Året etter kom dobbeltalbumet *Being There*, som innvarsla en stilendring. Her finnes innslag av psykedelisk rock, powerpop og soul. Plata ble svært godt mottatt av kritikerne. Kort tid etter forlot Johnston gruppa for å spille med søstera Michelle Shocked, og ble erstatta av Bob Egan.

I 1998 inngikk Wilco et samarbeid med sangeren og låtskriveren Billy Bragg som resulterte i plata *Mermaid Avenue*, en samling av til da upublisert materiale av Woody Guthrie. Denne ble fulgt opp av en *Mermaid Avenue, Vol. 2* i 2000. I mellomtida hadde da Wilco kommet med sitt tredje album, *Summerteeth* (1999). 

Wilcos fjerde album – *Yankee Hotel Foxtrot* – førte til et brudd med plateselskapet Warner/Reprise. Gruppa nekta å etterkomme selskapets krav om å gjøre musikken mer kommersielt innretta, og kjøpte deretter masterbåndet og forlot selskapet for godt. Rettighetene ble overtatt av selskapet Nonesuch Records, og plata ble sluppet tidlig i 2002 – til allmenn akklamasjon fra musikkritikerne. 

Til innspillingene av det neste albumet – *A Ghost Is Born* – var besetninga blitt noe endra. Leroy Bach forlot gruppa, og inn kom gitaristen Nels Cline og keyboardisten Mike Jorgensen. I 2005 slapp gruppa albumet *Kicking Television: Live in Chicago*, innspilt i The Vic Theatre i Chicago. Albumet ble av Q Magazine seinere kåra til ett av de 20 beste livealbum.

Bandets neste album The Whole Love ble i 2011 kåret til årets beste album av nettstedet Panorama.no

Diskografi
----------

* *A.M.* (1995)
* *Being There* (1996)
* *Summerteeth* (1999)
* *Yankee Hotel Foxtrot* (2002)
* *A Ghost Is Born* (2004)
* *Kicking Television: Live in Chicago* (2005)
* *Sky Blue Sky* (2007)
* *Wilco (The Album)* (2009)
* *The Whole Love* (2011)
* *Mermaid Avenue vol. III* (2012)
* *Star Wars* (2015)
* *Schmilco* (2016)

Referanser
----------

1. ↑  Panoramas offisielle årsliste 2011: «Arkivert kopi». Arkivert fra originalen 12. mars 2012. Besøkt 7. februar 2012.

Eksterne lenker
---------------

* (en) Offisielt nettsted Rediger på Wikidata

* Offisielt nettsted Rediger på Wikidata

* (en) Wilco – kategori av bilder, video eller lyd på Commons Rediger på Wikidata
* (en) Wilco på Internet Movie Database Rediger på Wikidata

* (en) Wilco hos The Movie Database Rediger på Wikidata
* (en) Wilco på Apple Music Rediger på Wikidata

* (en) Wilco på Discogs Rediger på Wikidata

* (en) Wilco på MusicBrainz Rediger på Wikidata

* (en) Wilco på SoundCloud Rediger på Wikidata

* (en) Wilco på SoundCloud Rediger på Wikidata

* (en) Wilco på Spotify Rediger på Wikidata

* (en) Wilco på Songkick Rediger på Wikidata

* (en) Wilco på Last.fm Rediger på Wikidata

* (en) Wilco på AllMusic Rediger på Wikidata
* Panorama.no - Norske anmeldelser av Wilco fra 1995 - 2011

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BBC Things **·** MusicBrainz **·** Discogs **·** AllMusic
 |